[ca] La preeclàmpsia és una malaltia pròpia de l'embaràs que afecta aproximadament un 2-4% de les gestacions, i representa una de les principals causes de morbimortalitat tant materna com fetal. El seu origen s'atribueix a múltiples factors, tot i que es reconeix el paper significatiu de la placentació anòmala en el desenvolupament. Tot i que hi ha mesures preventives disponibles, no s'ha identificat un tractament curatiu, llevat de la finalització electiva de l'embaràs. Això no obstant, la terminació prematura de l'embaràs comporta un augment considerable en els riscos de morbimortalitat neonatal i a llarg termini per al nounat. A més, s'ha observat que les dones que han experimentat preeclàmpsia presenten una morbiditat més gran al llarg de les seves vides. A causa d'aquestes raons, la prevenció d'aquesta malaltia adquireix una importància cabdal. Durant l'última dècada, s'han emprat diverses estratègies per identificar les pacients amb més risc de desenvolupar preeclàmpsia. Actualment, hi ha sofisticats programes de cribratge durant el primer trimestre d'embaràs, els quals permeten identificar fins a un 90% de les pacients que desenvoluparan la malaltia, amb una taxa de falsos positius del 10-15%. En aquesta població de risc, s'ha demostrat que l'administració d'àcid acetilsalicílic en dosis baixes redueix el risc de desenvolupar preeclàmpsia en un 60-80%. Tot i això, és important destacar que l'administració de fàrmacs comporta riscos, especialment en embarassades. En aquesta població, s'hi ha associat l'ús d'àcid acetilsalicílic amb efectes secundaris com el despreniment de placenta normoinserida i complicacions hemorràgiques peripart. Per tant, resulta crucial que l'exposició a fàrmacs durant l'embaràs es faci utilitzant la dosi més baixa i durant el menor temps possible. L'objectiu d'aquesta tesi doctoral és avaluar la validesa dun programa de cribratge de preeclàmpsia realitzat en dues etapes. En primer lloc, es busca determinar l'eficàcia de l'algorisme de cribratge del primer trimestre, basat en un enfocament gaussià, a la nostra població mitjançant la seva implementació i la comparació de la seva taxa de detecció amb l'algorisme proposat per la Fetal Medicine Foundation. En segon lloc, s'investiga la possibilitat d'identificar els falsos positius del cribratge utilitzant marcadors del segon trimestre, com ara el sFlt-1/PlGF o l'índex de pulsatilitat mitjà de les artèries uterines. Per a les pacients identificades com a baix risc en aquesta segona etapa, s'avalua la seguretat de suspendre el tractament preventiu amb àcid acetilsalicílic. Els resultats obtinguts als estudis presentats en aquesta tesi demostren la validesa interna de l'algorisme de cribratge, l'efectivitat de l'estratègia de cribratge seqüencial i la seguretat de la suspensió en segon trimestre de l'àcid acetilsalicílic per prevenir la preeclàmpsia i altres complicacions de l'embaràs.

[en] Preeclampsia is a gestation-related disease that affects between 2% and 4% of pregnancies, and represents one of the main causes of both maternal and fetal morbidity and mortality. Its origin is attributed to multiple factors, although the significant role of abnormal placentation in its development is recognized. Although preventive measures are available, no curative treatment has been identified, except for elective termination of pregnancy. However, the premature termination of pregnancy carries a considerable increase in the risks of neonatal and long-term morbidity and mortality for the newborn. In addition, it has been observed that women who have experienced preeclampsia have increased morbidity throughout their lives. Due to these reasons, the prevention of this disease assumes paramount importance. Over the last decade, various strategies have been used to identify patients at increased risk of developing preeclampsia. Currently, there are sophisticated screening programs during the first trimester of pregnancy, which make it possible to identify up to 90% of the patients who will develop the disease, with a false positive rate of 10-15%. In this at-risk population, low-dose aspirin has been shown to reduce the risk of developing preeclampsia by 60-80%. However, it is important to note that drug administration carries risks, especially in pregnant women. In this population, the use of acetylsalicylic acid has been associated with side effects such as placental abruption and peripartum bleeding complications. Therefore, it is crucial that drug exposure during pregnancy is carried out using the lowest dose and for the shortest duration possible. The objective of this doctoral thesis is to evaluate the validity of a preeclampsia screening program carried out in two stages. First, we seek to determine the efficacy of the first trimester screening algorithm, based on a Gaussian approach, in our population by implementing it and comparing its detection rate with the algorithm proposed by the Fetal Medicine Foundation. Second, the possibility of identifying false positives from screening using second trimester markers such as sFlt-1/PlGF or mean uterine artery pulsatility index is investigated. For patients identified as low risk in this second stage, the safety of discontinuing preventive treatment with acetylsalicylic acid is evaluated. The results obtained in the studies presented in this thesis demonstrate the internal validity of the screening algorithm, the effectiveness of the sequential screening strategy, and the safety of suspending aspirin in the second trimester to prevent preeclampsia and other pregnancy complications.